四賢堂
作者：湯起巖
朝代：宋

paragraphs: 猗與四公，棠棣之華。
秀韡一時，茂興兩家。
宋公聯翩，鄂不相鮮。
萬里風雲，上負青天。
連公戾契，淵冰澂結。
進而蹩躃，砥礪其節。
其光曄曄。
追惟平生，法興是儀。
邑人之思，右史之詞。
雨箔風楹，歲環幾經，築此特堂。
吾今令君，令君勤民。
民燕其德，振滯補弊，此焉居一。
于時四公，序集其觴。
生氣津津，冠佩有光。
古之爲政，崇德尚賢。
居今篤古，令君有焉。
君系隴西，紹祖維名。
起巖作詩，輯和厥聲。
敢告典者，毋替其承。